Miks ma ei suuda uskuda seda,
et aitan Alice Lairdil ülikooli jaoks asju pakkida?
Sest sa ei tee seda?
Teeskled filosofeerimist, et päriselt aitama ei peaks.
Issand, aeg tõesti lendab!
Sa justkui alles eile olid Suttoni vanune ja nüüd oled…
- Kaheksateist. - Kaheksateist.
Sa oled nüüd naine.
- Fui. - Aga, oot,
vaid kaks kohvrit kogu õppeaastaks?
Me Charliega läheme paariks kuuks ära ja mul on terve kohver mu Labubude jaoks.
Suttoni Labubude jaoks.
Isa toob mu ülejäänud asjad järgmine kuu, kui ühikasse kolin.
See siin on lihtsalt hooajaeelne jalkakraam.
Issand, ma lahkun kolme päeva pärast. Vajan rohkem aega.
Hei, lapseke. Sa oled valmis.
Ma tean, et mina olen. Sina ei ole. Sa jääd üksi.
Liz ja Derek lähevad Hispaaniasse, tema läheb Tennesseesse
ja sa keerasid Sofiga asjad kihva.
Ma ei keeranud temaga asju kihva.
Paanitsesin ja peletasin ta igaveseks ära probleemide tõttu, mis mul isaga on.
- Nagu tegija. - Nagu tegija,
kel tekkis suur tüli oma ülemusega, enne kui viimane ära kolis.
Ja nüüd te eirate teineteist nagu kaks põhikooli mõrda.
Muide, see mind köidabki.
Kuulge, te ei pea muretsema.
Ma tulen üksi toime, lausa ootan seda pikisilmi.
Saan külmkapis olevaid asju otse pudelist juua.
Mahla, piima, sojakastet.
Ning saan kodus aluspesu väel ringi käia.
Lahe, nüüd ma kindlalt ei muretse su pärast.
- Sojakastet? - Jah.
Ma söön vahel palju sušit ja võtan pitsi kastet.
See on murettekitav.
Teate, oleme mõlemad tänulikud,
- et lasete meil siin peatuda. - Tühiasi…
Kuniks meie kraam kohale jõuab.
Kas sa jäädki Connecticuti elama?
Oma surmapäevani.
Võin isegi selle diivani peal surra.
- Isa. - Paul, ei.
Võib-olla kärvad WC-potil nagu Elvis.
Pakime pesapallitrenniks, semu. Tule!
- Kes see Elvis on? - Pole tähtis.
Miks ta ikka veel siin on?
Me üritame oma abielu päästa.
Jimmy oleks võinud Dave'i su südamest välja põrutada.
- Issand halasta, Paul! - Oot, ta ütles sulle?
Tead, ma eelistasin alati privaatsust, kui isaga oma seksipartneritest rääkisin,
seega jätan teid hetkeks omaette.
Tänan.
Mis on? Jimmy pahvatas selle välja, kui ta mu peale vihane oli.
See oli veider aeg.
Me Dave'iga olime lahus ja Jimmy on nii hooliv kutt.
See polnud suur asi.
Ta oli siis ohutu riist.
- Kuidas palun? - Ohutu riist.
See tähendab kohustusteta seksi.
- Jah… - Näiteks Julie oli ohutu riist,
aga siis ta enam selgelt polnud ohutu riist.
Palun ära ütle aina „ohutu riist“.
Mis see ohutu riist on?
Su ema poleks tohtinud seda sinu kuuldes öelda.
Ma hiljem selgitan sulle.
Ei selgita.
5.45 ÄRATUS
Issand, mis toimub? Miks see toimub? Mis see on?
Ma arvasin, et võiksime varem ärgates juba Barcelona ajaga kohanema hakata.
See on hispaania keeles „ärka üles“.
Kuidas on hispaania keeles „maha löön su, raisk“?
Hästi, eks ise tead.
Hola, amigo. Sa oled vara ärkvel, Sean.
- Kas sa ei kolinud juba uude kodusse? - Kolisin.
Mida sa siis teed, mees?
Tead, Alice ju lahkub.
Praegu pole ehk parim aeg hüljata Jimmyt, kes on mind palju aidanud.
Sa siis kavatsed teeselda, et elad ikka siin?
Kuni tuleb tõe rääkimiseks hea aeg.
Hullumeelne jutt! Ta rõõmustaks su pärast.
- Tere, Jimmy. - Hola.
Kuule, miks sa nii vara ärkvel oled?
Ma ei tea, kutid. Kuulsin suurt kisa.
- Meie kisa. - Miks sa selle üle rõõmustad?
Kaunis päev ju! Ole nüüd.
Vabandust, mees. Ma lihtsalt lobisesin Derekiga,
kui tulin basseinimajast, kus ma eile öösel magasin.
Võrratu lugu.
Kas teate, mis kell on?
Igaüks läheb tagasi magama, muidu…
Vaat siis.
Ta otsis tõlke välja.
Miks sa kõõrdi vaatad?
Kui pikaajaline peika teeb midagi uut, nagu sina eile öösel,
kahtlustaksin muidu petmist,
aga sa vist eksisid ära ja üritasid toime tulla.
Mis mind reetis? See, et ma ei teadnud, kuhu pöialt panna?
Kurat. Ma olen hiljaks jäämas. Pean end valmis sättima.
Kallis, tead seda kallist seepi, mille ostsin?
Palun ära pese sellega oma peput.
Olgu. Aga ära igaks juhuks pärast sellega oma nägu pese.
Kullake, kas sul Tylenoli on?
Ma ei kuule praegu.
Oi ei, ta ei teinud seda.
Ei, ta ei teinud seda.
Vau.
Mu kullakallis.
- Hei, kallis. - Jah?
Mul on mõte.
- Olgu, milline? - Tõeliselt hea.
Võiksime end porgandpaljaks võtta ja koos duši all käia.
Miks sa hingeldad?
Ma hingan alati nii. Miks sa nii seisad?
- Ma ei tea. Kas käime koos duši all? - Ei, ma ei saa tegelikult.
Mul on varajane patsient.
- Tšau, kallis! - Olgu, tee siis kalli.
- Jah. Hüvastijätukalli sulle… - Tänan.
…mu peikale. Võrratu.
- Semukalli? - Jep.
Tase, ma lahkun.
Mida… Kas meil on tüli?
Ma ei tea. Võimalik.
Võib-olla. Ma isegi ei…
Hei, Paul.
- Jah? - Hei.
Kuidas sul läheb?
Hästi.
- Kuidas Connecticutis on? - Ei saa kurta.
Mul on isiklik kokk.
Ära kogu pensioniraha korraga laiaks löö, eks?
Kokk on mu tütrepoeg.
Kuidas ma sind aidata saan, Jimmy?
Kuule, palun vabandust, et…
su lahkumise eel olukord veidi inetuks läks.
Sul oli täiesti õigus.
Millisel korral?
Sellega, et mu tunded olid kellegi teise jaoks.
Ära põe, poiss.
See oli ülekande musternäidis.
Üheksakümmend protsenti mu patsientidest sõimavad mind
ja mõistavad järgmisel hommikul ärgates, et ma pole nende isa.
Ma tean, et sa pole mu isa.
Kas ikka tead?
Igatahes, ma ei tahtnud, et asjad nii jääksid.
Ma tegelikult ootasin pikisilmi meie hüvastijätu hommikusööki.
Mul oli sulle enne lahkumist paljutki öelda.
Selline sa oledki.
Sa kujutled alati ideaalversiooni sellest, kuidas asjad su arvates minna võiksid,
aga elu on segasem. Ja sel pole viga.
Kas Alice tuleb ikka siia,
- enne kui Wesleyani läheb? - Jah.
Ta kardab mind tühja majja jätta.
Pean talle näitama, et olen kombes.
Ja siis teen talle aegade parima lahkumispäeva.
Külastame linnas kõiki tema lemmikkohti
ja lennujaama jõudes pean talle täiusliku hüvastijätukõne.
Ma kordan praegu oma viga, eks?
Jah.
Aga kuna jutt on Alice'ist, siis saad seekord andeks.
Kuule, kasutan ka võimalust, et öelda…
Isa, sa suudad ise endale võileibu teha.
Pagan, pean lõpetama. Hoiame sidet.
KÕNE LÕPPES PAUL RHOADES
Nii, ma tegin ära kõik, mida mu vanaemaks saamise nimekiri nõudis
enne meie reisi. Tutvustasin Peytonile ja Willile meie sünnitusarsti.
Saatsin neile kastitäie sünnituseelseid vitamiine koos huvitava artikliga sellest,
kuidas tuped ei taastu vees sünnitamisest mitte kunagi.
Kas sina kirjutasid selle?
- Jah. - Jah, muidugi.
- Tere. - Hei!
Valmis kulmude ja boba jaoks? Leidsin mõlema jaoks ühe koha.
Ma ei saa tulla.
Connor viib mu kallile lõunale. Meil on tähtpäev.
Viin või? On või?
Head 10 kuu ja 13 päeva täitumist!
Sa saadad mind kolmandat korda Connori pärast pikalt.
Pidime ju võimalikult palju koos olema, enne kui ma ülikooli lähen.
Õigus jah, sa lähed kaugele ülikooli.
Mul ununes, sest sa pole seda pea viis minutit maininud.
- Tõesti? - Tõesti!
- Tõesti? - Ei-ei. See ei puutu sinusse.
Olgu, ma tajun ehk veidi pinget.
- Pea suu, Connor! - Pea suu, Connor!
- Tead mida? Ma magan su vennaga. - Sinu arvamust ei küsitud!
Miks alati nii juhtub?
Asjad lihtsalt on nii.
Harju sellega, semu.
Palun ära õpeta meie pojale, et naised on hullud.
Las ta õpib seda omal käel.
- Liz? - Mida? Jah, ma…
- Liz? Nalja teed? - Siin olen. Mida sa teed?
- Püha põrgu! Püha pähkel! - Mida sa teed?
Vaata seda.
Issand, ta viimaks palus su kätt.
Ta ei teinud midagi.
Ma leidsin sõrmuse ja proovisin seda.
See jäi kinni.
Ja mis mõttes „ta viimaks palus“? Kas sa teadsid sellest?
Muidugi. Derekid räägivad teineteisele kõigest
ja Derek räägib mulle kõigest, mis tähendab, et transitiivselt…
Kas mina olen ka Derek?
Liz, miks sa midagi ei öelnud?
Sest ma ei tahtnud üllatust ära rikkuda.
Tahtsin lasta sul seda ise ära rikkuda.
Ma vist pole selleks valmis. Olen ikka Maya tõttu sassis
ja üritan suurt karjäärihüpet teha.
Seetõttu ta polegi veel su kätt palunud.
Ta ootas head võimalust.
Aga pole tema asi seda võimalust leida.
Me nõustusime suuri tegusid enne arutama, tema aga kulutas salaja 13 000 dollarit.
- Kontrollisid hinda? - Muidugi.
Olen su üle uhke.
Olgu. Oi, ei-ei.
Oi ei. Istume maha.
Olgu, hinga välja.
Sedasi.
Me määrime nüüd su käe libestiga kokku.
Siis sa paned sõrmuse tagasi
ja kui ta su kätt palub, saavad meist abielupaaridest sõbrad,
kes käivad koos puhkusereisidel ja kogevad „Valge Lootose“ stiilis jaburusi.
Kas nii sobib?
Kui viin ta ära lennujaama, kavatsen öelda:
„Pea meeles, mida ütlesin, kui sa väiksena laagris ööbimise pärast pabistasid.
Lihtsalt sikuta nähtamatut nööri meie südamete vahel.
Ma tunnen seda.
Kus ma ka poleks ja mida ka ei teeks, ma jätan kõik pooleli…
ja sikutan vastu.“
- Pagan! - See liigutas mind.
Jah, mind ennast ka veidi.
Pagan võtaks!
Ma pean seda harjutama, et tõelise hetke saabudes vastu peaksin.
Kui ta siis nutab, aga mina mitte,
näeb ta, et olen kombes, ega pea muretsema.
Jah.
Esimene öö lapseta kodus saab raske olema, jah?
Õnneks oled sina siin.
Äkki võiksin homme õhtul basseinimajja tulla
ja sinuga Dodgersi matši vaadata?
Või siis võime hoopis baari minna.
Või tead mida?
Võime staadionile minna, et mängu oma silmaga näha.
- Võõrsilmäng on. - Sõidame!
- Kui kaugel? - Atlantas.
- Liiga kaugel. - Jah.
Hei, siin ta ongi!
Kas oled oma lahkumiseelse täiusliku õhtu pärast elevil?
Võiksime Castle Parkis minigolfi mängida
ja siis vanalinnas õhtustada ja siis Fudgy Mondaysis jäätist süüa.
Mida iganes.
Suurepärane algus.
Asi pole sinus.
Teda vihastas see, et Summer veedab Connoriga liiga palju aega.
Seekord kellelgi rindu ei löödud.
Kas on veider rõõmustada, sest pean veel isavärki tegema?
Olgu. Homme õhtul basseinimajas siis?
Täiega.
Sa pead talle ütlema!
Nii, sisering.
Aidake mul mõelda välja, mida öelda, kui Derrick mu ees sellega põlvele laskub.
- Issand! Nii ilus. - Jah.
Äkki see, et sõrmus ära ei tule, on su keha märguanne.
Või see on Jeesus.
Ema, kõik pole Jeesus. Ma lihtsalt olen päevade tõttu paistes.
Su päevad on Jeesus.
- Mida ta ütles? - Et Gaby päevad on Jeesus.
Tema päevad on mis asi?
Ole vanem.
Mitme inimese abil sa videokõne tegid?
Ma tegin seda ise.
Nelja inimese abil.
Olge nüüd! Keskenduge, kurat!
- Ära vannu! - Tänan, kullake.
Derrickuga abiellumise plussid ja miinused. Tuld!
- „Valge Lootose“ nädalavahetused. - Ei.
Arvestage, et ta pidi asja enne minuga arutama,
- mitte mind üllatama. - Pole ime, et ta nii tegi.
Ta on pidanud teie suhtes sind vaevaga iga verstapostini vedama.
Me Liziga rääkisime sellest lõunal.
Oot, te hängite ilma minuta?
- Jah. - Vahel.
Kas ta andis sulle kivi?
Ei.
Vist mitte.
Nii palju reetmist. Ma tegelen teiega hiljem.
- Ta sai kivi? Ma ei saa eal kivi. - Asi pole sinus. Lihtsalt…
Ma tahan kivi.
Lisaks pole tõsi, et Derrick on mind vedanud.
Ta vedas sinu per… pepu teie esimesele kohtingule.
Ja miks Derrick talle ei meeldinudki?
Sest ta pole sõltlane, keda on päästa vaja.
Jah, seetõttu. Just nii.
Ta pidi vedama sind temaga tänupüha veetma.
Võib-olla pole päris küsimus see, miks sina peaksid temaga abielluma,
vaid mis kuradi pärast ta sinuga abielluks.
Või nii, Paul? Ma lülitan su nüüd välja.
Jumal tänatud.
- Parkinsoni tõbi käigu persse! - Tšau.
- Parkinsoni tõbi käigu persse! - Jah.
- Vabandust taas. - See sobib. Parkinsoni tõbi käigu peesse!
Mida sa siis arvad?
Ausalt öeldes pole ma siiani kindel.
Hea küll. Kui me ei räägi selles siseringis lastelastest,
siis ma kaon siit.
Ma olen minigolfi jaoks liiga suur.
Tahtsin kogu aja seal külas ringi käia ja tuuleveskeid ümber lükata.
Mäletad, emal keelati seal käia, sest ta murdis klounil nina otsast ära?
Ta ei teinud seda vihaga, vaid tähistas hole-in-one'i.
- Ja ehk napsitas ka veidi. - Tõsi.
Mida tema siin teeb?
Mida paganat?
Pidime kohtuma, sest tahad mu ema välja kutsuda.
Sind on liiga kerge ära petta. Kuidas sind lapsena ei röövitud?
Rööviti. Olin veidi aega Marokos.
See selgitab paljutki.
Summer, palun istu. Ma ostsin sulle jäätise.
Kuulge, tavaliselt ma ei sekkuks…
- Sekkuksid küll. - Sekkuksin küll.
Aga ma keerasin hiljuti ühe sõbraga asjad tõeliselt kihva.
Uskuge mind, te ei taha asju sedasi jätta.
- Selleks tõingi teid siia. - Osav, kunn.
Muutused on hirmuäratavad.
Wesleyan on kaugel.
Minu arvates te kurjustate, sest kardate teineteist kaotada.
Hakkan sind väga igatsema. Kas võime iga päev FaceTime'i teha?
Kindlalt. Ning sa ei tohi uusi punapäiseid sõpru leida.
Ma ei suudakski neid armastada.
Ma armastan sind nii väga.
Vaat sedasi.
Ja kõiki uusi uimasteid proovime samal ajal.
Ja igat lesbivärki katsetad kõigepealt minuga.
Saate vist minuta jätkata.
- Vau. - Cornhole!
Näed, sellest tasuks spordiala teha.
Sa tahad ala, milles valged mehed taas domineeriksid.
No nüüd, mil Tiger lõpetas, saime golfi tagasi.
- Tänu prostituutidele. - Jah.
- Cornhole! - Kutid! Õnneks jõudsin siia enne Gabyt.
Ta leidis sõrmuse.
Mida? Kuidas?
Vahet pole.
- Ta pole rõõmus. - Pagan.
Ta tuleb! Põgene!
Rahune maha.
Sõrmus? Mida paganat? Miks sa nii tegid?
Sest ma armastan sind?
Pidime ju igat sammu enne selle tegemist arutama, mäletad?
Andesta, et ma arvasin, et abielu minuga võib sind rõõmustada.
Sa käitud naeruväärselt ning ausalt öeldes ma…
Ma vist tunnen paljusid siinolijaid.
Kas see on mu nõbu?
Ja kiimas tüdruk su ülikooliloengust?
Sa näed vägev välja.
- Seal on su õde. - Hei!
- Ja su ema. - Hei!
Mis toimub praegu?
Jimmy, ta aimab. Lambid!
Kohe.
Oot-oot, hei!
- Ma aitan. - Ärge tapke mind…
- Pole viga. Rahu! - …cornhole'i-baaris.
Sa üritasid mind üllatada, aga mina sel juhtuda ei lase. Selge?
Ning ma ei põlvita,
sest mul on palju öelda
ning ma ei tee seda ilusat kleiti mustaks.
- Oled valmis? - Mitte päriselt.
Jama lugu. Traksid peale!
Olgu.
Derrick.
Mulle on kogu elu tundunud, et ma olen teiselt planeedilt pärit.
Nagu olen mingi pikk Kal-Eli laadne tulnukas,
kes kukkus Maa peale ja üritab hariliku rahva seltsi sobida.
Tead üsna üksildane oli.
Ja siis saabusid sina. Totter,
ülikuum ja tõeliselt lahke.
Ja sa ei tekita minus eal ujedust.
Tõsiselt ka.
Ma paneksin sind siinsamas kõigi ees.
Sa lased mul endaks jääda. Sa näed mu hullust ja lihtsalt kohaned.
Mina lasen Gabyl nii teha.
Ma tean, kallis.
Ma armastan seda, et sa oled härrasmees.
Ning ma armastan seda, et ma ei pea su eest hoolitsema,
aga kui ma tahaksin seda teha, siis sa laseksid.
Aga ennekõike armastan seda, et sa ajendad mind edasi liikuma.
Lihtsalt kogu mu jura maha jätma.
Elu hakkas tänavu palju hirmuäratavam tunduma.
Jah.
Aga ma lihtsalt arvan, et kui mul on au
ja privileeg sinuga koos olla…
siis ma ei karda midagi.
Isegi seda mitte.
Derrick, kas sa abielluksid minuga?
ÜTLE JAH!
- Jah. - Jess!
Lapselapsed!
Miks mu kiropood siin on?
Ei tea. Ma meilisin paljudele su kontaktidele.
- Tervisi mu kiropoodile! - Hei!
Hei.
- Kiropood! - Kiropood, kiropood.
Siin me siis oleme.
Üles leidsin!
Mu ID-kaart jäi äärepealt põrandale.
- Selleta lennata ei saa. - Ei.
Uskumatu, et pean oma lapsukese ülikooli viima.
Jah, tore, et suutsite veel ühe viimase seikluse korraldada.
Nii.
Kus on mu…
- Hei. - Tere.
Enne, kui lähed… Ära unusta iial, mida ütlesin, kui sa väiksena
laagris ööbimise pärast pabistasid.
Lihtsalt sikuta nähtamatut nööri meie südamete vahel
- ning ma tunnen seda, kus ma ka… - Kiire jutt.
Mu turistiklassi pilet on viga, eks?
Kas laseksid meil hetke rääkida, Summer?
Muidugi, kunn.
Su kaart on mu Apple Pays, seega ma kõrgendan klassi.
Kus ma ka poleks ja mida ka…
Tegelikult, viimati üksi rahvarohkes lennujaamas olles sattusin Marokosse.
Hei… Lase jalga!
- Aitäh kõige eest. Ma armastan sind. - Mina sind rohkem, lapseke.
- Olgu. - Olgu.
- Tšau! - Tšau!
Läksime!
- Pardakaart? - Olgu.
Nii. Olgu.
Olgu. Sealpool. Seal.
No minge te persse,
et enda abieluettepanekuga meie omad lamedaks muutsite.
Mu abieluettepanek olnuks vapustav,
aga siis Jimmy oksendas klaverile ja keppis Gabyt.
- Jaa, ma mäletan seda. - Olgu, ärme räägi sellest mu kihlatu ees.
Ehk oksendan ka klaverile ja panen sind hiljem.
Kuidas kavatsete kihlust tähistada?
Liz ja Derek tegelikult kutsusid meid endaga Barcelonasse.
Aitäh, et õigesti ütlesid.
- Ma olen kultuurne. - Kihlakingiks saime neilt piletid.
- See on jama! Kas võime ka tulla? - Jäta. Me peame Tennesseesse minema.
Hästi. Kas ma võin tulla?
Niisiis, Alice on ametlikult Connecticutis maandunud.
Hei.
Ja mina olen kombes.
Kas nõustume, et olen kombes?
- Jah. - Kombes oled!
- Jaa, tubli. - Täitsa normaalne küsimus.
Mäng algab kohe. Ma võtan suupisted. Kohtume basseinimajas?
- Jah, söör. - Lahe. Olgu, nägemist!
- Tšau! - Head mängu!
Teised pole vist kutsutud.
Sean ei öelnud veel Jimmyle, et välja kolis.
Vau, see on grupi-LH vääriline.
- Oo jaa. - No nii.
Hea küll.
See on lödipüksi hargivahe, Sean.
Oot-oot, ei. Vabandust, Sean. Ma ei teadnud tähendust.
Pole viga, mees.
Aeg on end kokku võtta.
- Jah. - Just, võta end kokku!
- Võta end kokku. - Tuled toime.
Enda kokku võtmine vajab vist uut žesti.
- Jah. - Ma tean sobivat.
Jah, sa žongleerid.
Hei! Mul on sink ja ananass, mille asjus sa mulle messisid.
Ma mõistan just praegu, et sa tahtsid neid pitsa peale.
Pole viga. Võime teha basseinimaja luau.
Kuidas see kõlab?
Kuule, mul on aeg sulle öelda.
Ma leidsin suurema kodu.
Ja kolin välja.
See on vägev, Sean!
Võrratu. Millal sa kolid?
Kolm päeva tagasi.
Kõik juhtus ülikiiresti.
Derekil on vapustav pind ja tal on vaja, et keegi seda remondiks.
Ja mulle ju meeldib jõukaid valgeid tüüpe aidata.
Me oleme eiratud sihtrühm.
Pidanuksin varem ütlema,
aga Alice oli lahkumas ja, pagan, nüüd lahkuvad kõik.
- Ma lihtsalt… - Hei, Sean,
pole vaja vabandada.
Sul polnud sisse kolides eal plaanis igaveseks siia jääda.
Jah.
Olen su pärast tõesti õnnelik.
Tule aga!
Mis ma oskan öelda?
Hakkan sind igatsema.
Olen nelja kvartali kaugusel.
Suutsid hetke ära rikkuda, Sean.
Küllap Marisol ootab sind praegu sinu uues kodus.
Võib-olla.
Kuradile see matš. Lase jalga!
- Basseinimaja võtmed. - Jah. Aitäh.
Aitäh sulle, Jimmy.
Kõige eest.
Nii tore, et te otsustasite vahepeatuse teha.
Me arutasime asja ja valisime teid Red Soxi matšil mikrodoosimise asemel.
Need inimesed saavad mu isa teavitada.
Hundist rääkides.
Ma ei saanud keelduda kodutehtud einest, mis jääb vast tükiks ajaks mu viimaseks.
Ära ülikooli sööklaid eira.
Ma sõin hommikuhelbeid piima asemel masinajäätisega.
Söö õige enne üks väike kanepikomm.
Ma olen praegu ühe mõju all.
Kas isa küsis sinult mu saabumise kohta?
Jah. Ta ütles ka:
„Sean kolib välja. Olen ta pärast rõõmus, aga ka veidi kurb, tead.“
- Mis sa vastu kirjutasid? - Pöial püsti emoji.
- No kuule! - Miks see pöial must on?
Gaby tegi selliseks. Ma ei oska tagasi muuta.
Isa ütles, et ta on kurb, ja sina vastasid nii?
Kas sa ei tea, kuivõrd üksi ta praegu on?
Ei, tal on tema jaoks liiga nunnu tüdruk, keda kuuldes mõistad, miks nad koos on.
- Nad pole enam koos. - Mida?
Millal see juhtus?
Paar nädalat tagasi. Ma ütlesin sulle. Kas sa ei kuula mind?
Oleneb. Te ütlete nii palju asju.
Ma pean filtreerima.
- Isa! - Mis sul viga on?
Issand, sa oled uskumatu.
Mida ma tegema peaksin?
Äkki lihtsalt anna talle isalikku nõu.
Issand halasta.
Ma pole tema isa!
Kui sa oled minu auvanaisa, siis see tähendab ju, et oled ka…
Papa kunn.
Kuulge, ma olen 5000 kilomeetri kaugusel.
Isegi kui mul oleks võluvits olemas,
peab Jimmy ikka õppima sellise juraga ise toime tulema.
Kuradile see kodutehtud eine. Lähme pitsat sööma.
Suurepärane idee.
Võta kanepikommid kaasa.
Jaa, see oleks tore.
Sina pole kutsutud.
Jumal tänatud!
KOGNITIIVSE KÄITUMISTERAAPIA KESKUS
- Ma olen Batman. - Vau.
Hei, Dan. Kuidas sul läheb?
Siin on…
Siin on üsna vaikne.
Jah. Paistab, et kõik on kadunud.
See tähendab, et võime teha oma seansi mu kabinetis
või siis kogume kokku kõik diivanipadjad
ja teeme oma seansi kindluses.
Kabinetis, palun.
Eks ise tead, Dan.
Ja Stan kolib oma naisega Pariisi.
Suudad seda uskuda?
Kes Pariisis elada tahaks?
Enamik inimesi vist.
Hei, sa pidid hakkama taas kohtinguäppe kasutama.
Kas tegid juba profiili?
Ei, aga andsin Sirile austraalia aktsendi.
See on paras vaib.
- Dan. - Ma tean.
Pärast kolme aasta jagu teraapiat olen taas alguses.
See pole tõsi.
Sa oled viimaste aastatega nii kaugele jõudnud.
Ära seda unusta.
Igaühel on tagasilööke.
Ausalt öeldes tunnen ma ise end taas üksildasena.
Nagu kõik peale minu liiguvad edasi.
Jah.
Seega ehk nõustume mõlemad sellega vaeva nägema.
Aga senikaua
võiksime üksinduses positiivseid külgi leida.
Homme ärgates tuleta endale meelde,
et üksiolek ei pea alati üksildustunnet tähendama.
Mida perset sa siin teed, Matthew?
Ma valvan reisivate vanemate maja
ja ema käskis mul siia tulla, kui süüa tahan.
No sa ei või nii teha.
Lihtsalt võta pitsa ja lase jalga.
Pepperoni on maitsev.
Hei. Kas sa tahaksid tassi kohvi juua?
Võime seda pitsat süüa.
Lihtsalt… Ma ei tea, võiksime hängida ja lobiseda.
Pole vaja, aitäh.
Ei, mul pole ka vaja.
Hei, Paul.
Hei, mis teoksil?
Tead ju küll mind. Ma just tegin trenni.
Valmistun päeva ründama.
Sa oled üksi aluspesu väel ega tee midagi, eks?
Vägagi nii, jah.
Olgu. No ma lihtsalt helistasin, sest…
peaksime ikka millalgi oma hüvastijätu hommikusöögil käima.
Jah, see oleks võrratu. Millal?
Äkki kohe praegu?
- Tere… - Hei!
Paul.
Mida sa siin teed? Kui kauaks sa linna jääd?
- Paariks tunniks vaid. - Hullumeelsus.
- Mul võinuks hommikuks juba plaanid olla. - Polnud ju.
- Paul… - Las ma räägin ise, olgu?
Su elus juhtus midagi ootamatut,
seega sa üritad asju kontrollida sellega,
et kujutad ette, kuidas need sinu arvates minna võiksid…
See ei toimi.
Kui sa ei suuda omal käel sellest jurast lahti lasta,
siis ma pean aina üritama seda sinust välja raputada.
Kas sa kuuled mind?
Jah, aga kas võiksime vahvleid süües sellest rääkida?
Ei, sa ei söö minuga.
Sa sööd temaga.
Tere. Kas saaksin ühe cappuccino, palun?
- Jah, muidugi. - Tänan väga.
Sa ei kujutanud seda nii ette, eks?
Sa jimmysid mind, kurat!
Just nii. Ma jimmysin sind, kurat!
Kui sa tahad eal eluga edasi minna,
pead minevikust lahti laskma.
Jah, see on hirmuäratav.
Aga sa…
sa ei unusta eal Tiat.
Pagan, sa ei unusta eal mind.
Keegi ei unusta.
Minevikust lahti laskmine tähendab vaid seda,
et sa ei lase…
oma armidel enam sind tagasi hoida.
Ma olen nendega kaetud.
Tore.
Häbi oleks olla 42-aastane, kes pole üleni armidega kaetud.
Need on tõendid täiel rinnal elatud elu kohta.
Ma ei taha seda.
Ma ei taha, et sa peaksid riigi teise otsa lendama,
kontrollimaks, kas olen kombes.
- Ma ei taha sulle koorem olla. - Polegi.
Sa oled mulle pigem poja eest.
Ma ei tea, miks ma seda varem ei öelnud.
Mu arvates oled sa tugev.
Sa ei vaja mind.
Aga kuniks mind veel on
ning sa arvad, et vajad mind, siis ma olen su jaoks olemas.
Sest ma armastan sind.
- Olgu? - Olgu.
Sa pead nüüd valima.
Kas püsid paigal kinni
või lähed tekitad uusi arme.
Ma pean kuradi lennuki peale minema.
Vali arukalt.
- Tere. - Tere.
Tõlkinud Silver Pärnpuu